SPRÁVA KOMISIE VÝROČNÁ SPRÁVA O KOHÉZNOM FONDE (2010) /* KOM/2011/0741 v konečnom znení */





OBSAH 1. Finančná realizácia v roku 2010 za obdobie rokov 2000 – 2006 a ukončenie projektov 1 2. Hospodárske prostredie a podmienenosť 6 3. Audity a finančné opravy 6 4. Nezrovnalosti oznámené členskými štátmi 10 5. Hodnotenie 11 6. Informovanie a zverejňovanie 12 Táto správa sa predkladá v súlade s článkom 14 ods. 1 nariadenia (ES) č. 1164/1994 a týka sa projektov financovaných z Kohézneho fondu, ktoré boli prijaté v období rokov 2000 – 2006 a realizované počas roku 2010, ako aj bývalých projektov ISPA v príslušných členských štátoch, vrátane Bulharska a Rumunska. Poskytnuté informácie sa obmedzujú na obdobie rokov 2000 – 2006, keďže nariadenie (ES) č. 1084/2006, ktorým sa zriaďuje Kohézny fond a ktorým sa zrušuje nariadenie (ES) č. 1164/1994, nevyžaduje predloženie výročnej správy o Kohéznom fonde za obdobie rokov 2007 – 2013. Z tohto dôvodu sa táto správa týka operácií financovaných z Kohézneho fondu v pätnástich členských štátoch, ktoré boli príjemcami pomoci – trinásť členských štátov ku koncu roka 2006, t. j. Grécko, Španielsko, Portugalsko, Cyprus, Česká republika, Estónsko, Maďarsko, Lotyšsko, Litva, Malta, Poľsko, Slovensko a Slovinsko, ako aj bývalých projektov ISPA prijatých v období rokov 2000 – 2006 v Bulharsku a Rumunsku, ktoré pristúpili k Európskej únii 1. januára 2007. Je dôležité pripomenúť, že Írsko z dôvodu hospodárskeho rastu nemá od 1. januára 2004 nárok na pomoc; napriek tomu mu však ostáva ukončiť niekoľko prebiehajúcich projektov financovaných z Kohézneho fondu. Podrobné údaje o projektoch realizovaných v roku 2010, ktoré boli prijaté v období rokov 2000 – 2006 za jednotlivé členské štáty, sú uvedené v pracovnom dokumente útvarov Komisie, ktorý je pripojený k tejto správe. 1. FINANčNÁ REALIZÁCIA V ROKU 2010 ZA OBDOBIE ROKOV 2000 – 2006 A UKONčENIE PROJEKTOV Členské štáty oprávnené na podporu z Kohézneho fondu možno rozdeliť do troch skupín: skupina štyroch členských štátov oprávnených na podporu od začiatku programového obdobia rokov 2000 – 2006 (Grécko, Španielsko, Írsko a Portugalsko), druhá skupina desiatich členských štátov, ktoré pristúpili k Európskej únii v máji 2004 (Cyprus, Česká republika, Estónsko, Litva, Lotyšsko, Maďarsko, Malta, Poľsko, Slovensko, Slovinsko) a skupina dvoch členských štátov (Rumunsko a Bulharsko), ktoré pristúpili k Európskej únii v januári 2007. 1.1 Predĺženie konečného dátumu oprávnenosti výdavkov „Usmernenia týkajúce sa ukončenia projektov financovaných z Kohézneho fondu a bývalých projektov ISPA v rokoch 2000 – 2006“[1] sa týkajú obdobia oprávnenosti výdavkov, ktoré je uvedené v každom jednotlivom rozhodnutí, ktorým sa udeľuje finančná pomoc. V súlade so zásadou riadneho finančného hospodárenia a usmernením, ktoré 9. marca 2005 Generálne riaditeľstvo pre regionálnu politiku zaslalo členským štátom, Komisia stanovila vo všeobecnosti pre všetky projekty Kohézneho fondu konečný dátum oprávnenosti najneskôr na 31. december 2010. V apríli 2010 Komisia prijala ako jedno z opatrení na podporu európskeho plánu na oživenie hospodárstva „Zmenu a doplnenie usmernení týkajúcich sa ukončenia projektov financovaných z Kohézneho fondu a bývalých projektov ISPA v rokoch 2000 – 2006“[2]. V tejto zmene a doplnení sa uvádza, že Komisia môže za odôvodnených okolností rozhodnúť o predĺžení konečného dátumu oprávnenosti. Komisia zohľadnila skutočnosť, že projekty, ktoré boli po prvý raz schválené od roku 2004, mohli byť čiastočne ovplyvnené problémami súvisiacimi s poskytnutím požadovaného vnútroštátneho verejného alebo súkromného spolufinancovania alebo schopnosťou príjemcov pomoci dodržať pôvodný harmonogram prác. Komisia si uvedomila, v čase, keď sa začala kríza, takéto projekty boli v polovici alebo dokonca iba na začiatku svojej realizácie. V prípade projektov, ktoré boli po prvý raz schválené po 1. januári 2004, môže Komisia rozhodnúť, na základe riadne odôvodenej žiadosti, o predĺžení konečného dátumu oprávnenosti na 31. december 2011. Ak okrem toho ide o projekt s príspevkom z Kohézneho fondu vo výške minimálne 100 miliónov EUR, konečný dátum oprávnenosti sa môže predĺžiť na 31. december 2012. Výnimka pre predĺženie konečného dátumu oprávnenosti neskôr, ako sú uvedené termíny, je možná iba za výnimočných a riadne odôvodnených okolností (t. j. administratívne alebo právne konania, ktoré majú odkladný účinok, prípady vyššej moci, ktoré majú vážny vplyv na realizáciu projektu podporovaného z Kohézneho fondu, alebo jasné chyby, ktoré možno pripísať Komisii). Príslušné členské štáty uvítali zmenu a doplnenie usmernení týkajúcich sa ukončenia projektov a Komisia je toho názoru, že prispejú k účinnejšej a efektívnejšej realizácii projektov financovaných z Kohézneho fondu v období rokov 2000 – 2006. V dôsledku toho niekoľko členských štátov požiadalo v roku 2010 o predĺženie konečného dátumu oprávnenosti v prípade niekoľko desiatok projektov financovaných z Kohézneho fondu, čo by znamenalo, že realizácia týchto projektov bude pokračovať do konca roka 2011 alebo 2012. 1.2 Platby vykonané v roku 2010 na projekty prijaté v období rokov 2000 – 2006 Počet konečných platieb pre projekty financované z Kohézneho fondu (a pre bývalé projekty ISPA) za obdobie rokov 2000 – 2006 bol vo všeobecnosti nižší, ako sa pôvodne očakávalo. Žiadosti o konečnú platbu si vyžadujú dôkladnú analýzu dokumentov o ukončení projektov a v závislosti od ich úplnosti a kvality môžu byť konečné platby vyplatené neskôr, ako sa pôvodne plánovalo. Počiatočný rozpočet na rok 2010 pre platby na projekty financované z Kohézneho fondu v období rokov 2000 – 2006 predstavoval 2 500 miliónov EUR. Prevod rozpočtových prostriedkov viedol ku konečnému rozpočtu vo výške 2 321 miliónov EUR. Aby sa vykryl rozdiel medzi dostupnými zdrojmi a žiadosťami o platby, uskutočnili sa prevody do rozpočtovej položky týkajúcej sa programov financovaných z Kohézneho fondu v období rokov 2007 – 2013. Dostupné rozpočtové prostriedky vo výške 2 321 miliónov EUR boli úplne využité do konca roka 2010. Je to nižšie využitie ako v roku 2009 (2 777 miliónov EUR), čo svedčí o tom, že cyklus realizácie projektov financovaných z Kohézneho fondu sa blíži do svojej konečnej fázy. Pokiaľ ide o rozpočtové položky bývalého programu ISPA, rozpočet pôvodne naplánovaný na rok 2010 bol vo výške 560 miliónov EUR. V septembri (počas postupu globálneho presunu) boli rozpočtové prostriedky znížené o sumu 184 miliónov EUR. Po ďalších prevodoch v decembri 2010 konečné rozpočtové prostriedky dosiahli výšku približne 368 miliónov EUR. Dostupné rozpočtové prostriedky boli realizované v plnej výške. Tabuľka 1 predstavuje celkovú realizáciu platieb v roku 2010 (vrátane technickej pomoci) na projekty financované z Kohézneho fondu a bývalé projekty ISPA. Tabuľka 1. Realizácia platieb z Kohézneho fondu a platieb na bývalé projekty ISPA v roku 2010 (v EUR) Platobné rozpočtové prostriedky | Počiatočná | Pohyby | Konečné zdroje | Výnos | Kohézny fond | 2 500 000 000 | -179 383 717 | 2 320 616 283 | 2 320 616 283 | Bývalé projekty ISPA | 560 000 000 | -191 878 478 | 368 121 522 | 368 121 522 | SPOLU | 3 060 000 000 | -371 262 195 | 2 688 737 805 | 2 688 737 805 | V tabuľke 2 sa uvádza úroveň platieb v roku 2010 za každý členský štát a každé odvetvie. Hlavnými príjemcami sú Španielsko zo skupiny EÚ-4, Poľsko zo skupiny EÚ-10 a Rumunsko zo skupiny EÚ-2. V roku 2010 boli platby vyššie v porovnaní s platbami uskutočnenými v roku 2009 v prípade týchto krajín: Poľsko (+ 108 miliónov EUR alebo 13 % zvýšenie platieb uskutočnených v roku 2009), Slovensko (+ 14 miliónov EUR alebo 29 % zvýšenie platieb uskutočnených v roku 2009). Tabuľka 2. Platby vykonané v roku 2010 na projekty financované z Kohézneho fondu a bývalé projekty ISPA podľa členských štátov a podľa odvetví Španielsko | 12 884 382 648 | 11 128 639 199 | 86,4 % | 1 755 743 450 | 13,6 % | Írsko | 625 755 407 | 580 710 223 | 92,8 % | 45 045 184 | 7,2 % | Portugalsko | 3 482 652 576 | 2 979 319 277 | 85,5 % | 503 333 299 | 14,5 % | Česká republika | 1 226 218 717 | 1 061 982 697 | 86,6 % | 164 236 020 | 13,4 % | Estónsko | 425 431 731 | 368 686 651 | 86,7 % | 56 745 080 | 13,3 % | Maďarsko | 1 481 998 333 | 1 075 837 677 | 72,6 % | 406 160 656 | 27,4 % | Lotyšsko | 713 737 155 | 578 052 034 | 81,0 % | 135 685 121 | 19,0 % | Litva | 825 210 750,63 | 691 544 300 | 83,8 % | 133 666 450 | 16,2 % | Malta | 21 966 289 | 17 573 031 | 80,0 % | 4 393 258 | 20,0 % | Poľsko | 5 634 539 614 | 4 652 759 522 | 82,6 % | 981 780 092 | 17,4 % | Slovensko | 765 689 903 | 646 665 528 | 84,5 % | 119 024 375 | 15,5 % | Slovinsko | 254 129 012 | 214 745 183 | 84,5 % | 39 383 829 | 15,5 % | Rumunsko | 2 035 838 573 | 1 550 268 645 | 76,1 % | 485 569 928 | 23,9 % | Estónsko | 37 | 21 | 1 | 129 290 305 | 16 | Grécko | 124 | 58 | 8 | 1 298 010 305 | 66 | Španielsko | 407 | 164 | 57 | 4 272 630 917 | 243 | Írsko | 10 | 4 | 0 | 357 368 796 | 6 | Cyprus | 2 | 0 | 0 | 0 | 2 | Lotyšsko | 46 | 19 | 9 | 143 251 895 | 27 | Litva | 51 | 16 | 1 | 171 791 687 | 35 | Maďarsko | 47 | 12 | 1 | 34 389 692 | 35 | Malta | 3 | 0 | 0 | 0 | 3 | Poľsko | 130 | 6 | 0 | 68 915 348 | 124 | Portugalsko | 109 | 36 | 6 | 825 206 357 | 73 | Slovinsko | 28 | 13 | 3 | 81 180 871 | 15 | Slovensko | 39 | 11 | 3 | 145 781 900 | 28 | Rumunsko | 63 | 6 | 4 | 15 776 582 | 57 | Cyprus | NIE | NIE | Česká republika | NIE | 6 814 711 | 6 814 711 | NIE | Estónsko | NIE | NIE | Grécko | NIE | 31 141 | -157 142 | -126 001 | NIE | Španielsko | NIE | 115 666 | 21 006 031 | 21 121 697 | NIE | Maďarsko | NIE | ÁNO – odvetvie dopravy | Írsko | NIE | 627 640 | 627 640 | NIE | Lotyšsko | NIE | 506 270 | 506 270 | NIE | Litva | NIE | 30 177 | 30 177 | NIE | Malta | NIE | NIE | Poľsko | NIE | 111 246 392 | 111 246 392 | NIE | Portugalsko | NIE | 12 925 561 | 12 925 561 | NIE | Rumunsko | NIE | 1 728 070 | 1 728 070 | NIE | Slovinsko | NIE | NIE | Slovensko | NIE | 1 668 163 | 1 668 163 | NIE | Cyprus | 0 | Česká republika | 10 | 5 900 612 | 17,07 % | 467 210 | 5,14 % | Estónsko | 0 | Grécko | 16 | 8 011 028 | 23,18 % | 18 046 | 0,2 % | Španielsko | 8 | 6 661 294 | 19,27 % | 5 779 950 | 63,59 % | Maďarsko | 3 | 1 748 494 | 5,06 % | 1 748 494 | 19,24 % | Írsko | 3 | 1 627 701 | 4,71 % | 0 | Lotyšsko | 2 | 120 155 | 0,35 % | 0 | Litva | 7 | 5 055 374 | 14,63 % | 626 036 | 6,89 % | Malta | 0 | Poľsko | 15 | 939 617 | 2,72 % | 0 | Portugalsko | 11 | 4 372 226 | 12,65 % | 321 775 | 3,54 % | Rumunsko | 0 | Slovinsko | 0 | Slovensko | 1 | 127 985 | 0,37 % | 127 985 | 1,41 % | SPOLU |76 |34 564 486 |100 |9 089 496 |100 | | 5. HODNOTENIE Komisia v úzkej spolupráci s členským štátom a riadiacimi orgánmi vykonáva hodnotenie ex-post. Posledné hodnotenie Kohézneho fondu ex-post sa začalo v roku 2009 a v rámci neho sa skúmajú všetky projekty financované z Kohézneho fondu a všetky bývalé projekty ISPA realizované v rokoch 2000 – 2006 a záverečná správa sa očakáva v januári 2012. V hodnotení sa posudzuje prínos Kohézneho fondu a ISPA: i) k vytvoreniu dopravného systému EÚ, ii) k dosiahnutiu EÚ acquis v oblasti životného prostredia a iii) k vplyvu ISPA ako prípravy na programy štrukturálnych fondov a Kohézneho fondu. Ako súčasť celkového hodnotenia Kohézneho fondu ex-post boli vykonané analýzy nákladov a výnosov ex-post na vzorke projektov v oblasti dopravy a životného prostredia s cieľom poučiť sa zo skúseností v budúcich programových obdobiach. Prvé výsledky z hodnotenia ex-post v oblasti dopravnej infraštruktúry ukazujú, že z Kohézneho fondu bolo spolufinancovaných 1 281 km nových ciest a 3 176 km rekonštruovaných ciest (spolu 4 457 km ciest). Pokiaľ ide o odvetvie železničnej dopravy, z Kohézneho fondu bolo spolufinancovaných 2 010 km nových železničných trás a 3 840 km rekonštruovaných železničných trás (spolu 5 350 km železničných trás). 6. Inform OVANIE A ZVEREJňOVANIE Od 1. januára 2007 sa všetkými otázkami týkajúcimi sa Kohézneho fondu zaoberá výbor pre koordináciu fondov (COCOF zriadený podľa nariadenia (ES) č. 1083/2006). Na zasadnutiach COCOF bolo prednesených a/alebo prerokovaných niekoľko otázok týkajúcich sa Kohézneho fondu. Medzi tieto otázky patrí: - GR pre regionálnu politiku informovalo o návrhu na flexibilnejší konečný dátum oprávnenosti (33. a 34. zasadnutie výboru pre koordináciu fondov, Brusel, 28. január 2010 a 10. marec 2010); - GR pre regionálnu politiku informovalo členské štáty o prijatí zmeny a doplnenia usmernení týkajúcich sa ukončenia projektov financovaných z Kohézneho fondu a bývalých projektov ISPA v období rokov 2000 – 2006 (apríl 2010); - GR pre regionálnu politiku viedlo diskusiu o revidovanom usmerňujúcom pokyne o zmene a doplnení rozhodnutí prijatých Komisiou pre projekty financované z Kohézneho fondu na základe nariadenia (ES) č. 1164/1994 v znení zmien a doplnení (38. zasadnutie výboru pre koordináciu fondov, Brusel, 22. september 2010); - GR pre regionálnu politiku predložilo konečné znenie usmerňujúceho pokynu COCOF 08/0007/03 „Revidovaný usmerňujúci pokyn o zmene a doplnení rozhodnutí prijatých Komisiou pre projekty financované z Kohézneho fondu na základe nariadenia (ES) č. 1164/1994 v znení zmien a doplnení“ z 24. septembra 2010, ktoré bolo sprístupnené vo všetkých troch pracovných jazykoch (39. zasadnutie výboru pre koordináciu fondov, Brusel a Mons, 20. a 21. október 2010). V roku 2010 Generálne riaditeľstvo pre regionálnu politiku pokračovalo v poskytovaní veľmi podrobných informácií o Kohéznom fonde vo svojej výročnej správe o činnosti[4] a v uverejňovaní podrobností o hlavných projektoch, vrátane projektov financovaných z Kohézneho fondu, a to v prípade oboch období rokov 2000 – 2006 a 2007 – 2013. Podrobnosti o mnohých z týchto projektov sú k dispozícii vo vyhľadávacej databáze na webovej stránke INFOREGIO. Projekty financované z Kohézneho fondu boli zahrnuté aj do osobitnej publikácie obsahujúcej 150 príkladov projektov spolufinancovaných z európskej regionálnej politiky. [1] „Usmernenia týkajúce sa ukončenia projektov financovaných z Kohézneho fondu a bývalých projektov ISPA v rokoch 2000 – 2006“, SEK(2008) 415 zo 4. apríla 2008. [2] „Zmena a doplnenie usmernení týkajúcich sa ukončenia projektov financovaných z Kohézneho fondu a bývalých projektov ISPA v rokoch 2000 – 2006“, SEK(2010) 0405 z 19. apríla 2010. [3] Nariadenie (ES) č. 2185/1996, Ú. v. ES L 292, 15. október 1996, s. 2. [4] Uverejnené na webovej stránke http://ec.europa.eu/atwork/synthesis/aar/index_en.htm